Plaid Gomiwnyddol Prydain Fawr

Plaid gomiwnyddol oedd Plaid Gomiwnyddol Prydain Fawr (Saesneg: The Communist Party of Great Britain, CPGB), a sefydlwyd yn 1920 ac a dorrodd i fyny ddechrau'r 1990au. Roedd y CPGB yn weithgar yn yr Alban, Cymru a Lloegr ond dim yng Ngogledd Iwerddon. Bu'n blaid ddylanwadol yng ngwleidyddiaeth y Chwith am gyfnod. Cyhoeddai'r blaid y papur newyddion dyddiol The Morning Star.

Cymru
Yng Nghymru roedd ei chadarnleoedd i'w cael yng Nghymoedd De Cymru, yn enwedig yn ardal Y Rhondda a Merthyr Tudful. Oherwydd ei dylanwad yno, llysenwyd Y Maerdy yn "Moscow Fach" ("Little Moscow") yn ystod Streic Gyffredinol 1926."'Little Moscow' remembers strike", BBC Cymru 04.03.2009. Un o sefydlwyr y blaid newydd yn 1920 oedd y bardd Cymraeg ac ymgyrchydd gwleidyddol Thomas Evan Nicholas (Niclas y Glais), a fu cyn hynny yn aelod o'r Blaid Lafur Annibynnol dan arweiniaeth Keir Hardie.T. E. Nicholas (Niclas y Glais) , Prosiect 'Maes y Gad i Les y Wlad', Llyfrgell Genedlaethol Cymru.

Gweler hefyd
 Plaid Gomiwnyddol Prydain (sefydlwyd 1988)

Cyfeiriadau

Categori:20fed ganrif yn y Deyrnas Unedig
Categori:Hanes gwleidyddol Cymru
Categori:Hanes gwleidyddol y Deyrnas Unedig
Prydain Fawr
Comiwnyddol Prydain Fawr
Categori:Sefydliadau 1920